LAOAG CITY - Maysa a granada ti nakali iti manarimaan a konstruksiyon ti extension ti maysa a pribado nga ospital iti ciudad ti Laoag.
Ti granada ket maysa nga atis-type ken aglatlatin.
Nupay kasta, kuna dagiti otoridad a dagus a nagresponde a posible pay laeng a bumtak ti nasao a granada ken no bumtak ket makaitunda ti perdisyun.
Kabayatanna, naparnuay ti komosyon iti Mt. Karmelli Hospital iti panagresponde dagiti otoridad.
Daytoy ket kalpasan a nagamak ti maysa kadagiti agtagikua iti ospital amangan ta agpanic dagiti pasyente iti pannakai-report na ti kaadda ti nakali a granada iti lugar.
Gapu ti nalaus nga amak ti nasao nga agtagikua ti ospital ket rinabsut na ti cellphone ti maysa a reporter ti Bombo Radyo ken ginandat na pay nga agawen ti cellphone ti sabali pay a reporter ken pinagsasawan na ida karaman dagiti pulis a nagresponde.
ilo_Latn ilo_Latn ilo_Latn ilo_Latn ilo_Latn ilo_Latn